27. apríl

27. apríl er 117. dagur ársins (118. á hlaupári) samkvæmt gregoríska tímatalinu. 248 dagar eru eftir af árinu.

 Atburðir 
 1124 - Davíð 1. drap Alexander 1. og gerðist Skotakonungur.
 1241 - Mongólar sigruðu Bela 4. af Ungverjalandi í orrustunni við Sajo. Landið var lagt meira og minna í auðn.
 1296 - Orrustan við Dunbar: Játvarður 1. vann sigur á her Skota.
 1423 - Bæheimsku styrjaldirnar: Taborítar unnu úrslitasigur á útrakistum í orrustunni við Horic.
 1509 - Júlíus 2. páfi setti Feneyjar í bann þar sem Feneyingar höfðu hafnað því að láta hluta Romagna-héraðs í hendur páfastóls.
 1521 - Orrustan um Mactan: Ferdinand Magellan var drepinn í átökum við höfðingjann Lapu-Lapu á Filippseyjum.
 1646 - Enska borgarastyrjöldin: Karl 1. Englandskonungur flúði frá Oxford.
 1650 - Orrustan við Carbisdale: Her konungssinna gerði innrás í Skotland frá Orkneyjum en var sigraður af her Sáttmálamanna.
 1682 - Pétur mikli var krýndur Rússakeisari tíu ára gamall, ásamt hálfbróður sínum Ívan.
 1830 - Simón Bolívar sagði af sér sem forseti Bólivíu.
 1858 - Póstskipið Victor Emanuel, sem síðar var nefnt Arcturus, kom í fyrstu áætlunarferð sína frá Kaupmannahöfn. Meðal farþega var Konrad Maurer, þýskur prófessor, sem skrifaði bók um för sína.
 1908 - Sumarólympíuleikar voru settir í London.
 1915 - Gullfoss sigldi frá Reykjavík til New York og kom til baka mánuði síðar. Þetta var fyrsta ferð skips með íslenskri áhöfn á milli Íslands og Ameríku frá því á dögum Leifs heppna.
 1944 - Bestu hátíðarljóð fyrir lýðveldishátíðina þann 17. júní voru valin „Land míns föður“ eftir Jóhannes úr Kötlum og „Hver á sér fegra föðurland“ eftir Unni Benediktsdóttur Bjarklind sem kallaði sig Huldu.
 1960 - Tógó fékk sjálfstæði frá Frakklandi.
 1961 - Síerra Leóne fékk sjálfstæði frá Bretum.
 1972 - Hútar í her Búrúndí hófu uppreisn. Stjórnin brást við með því að drepa tugi þúsunda Húta næstu daga.
 1977 - Önnur goshrina Kröfluelda hófst og stóð í þrjá daga.
 1978 - Daoud Khan, forseti Afganistan, var myrtur í valdaráni hersins. Afganska borgarastyrjöldin hófst í kjölfarið.
 1992 - Stuttmyndadagar í Reykjavík voru haldnir í fyrsta skipti á Hótel Borg.
 1993 - Allir liðsmenn karlalandsliðs Sambíu í knattspyrnu fórust þegar flugvél þeirra hrapaði við Libreville í Gabon á leið til Dakar.
 2001 - 17 létust þegar herlögregla skaut á mótmælendur í Kabylie í Alsír.
 2005 - Airbus A380, stærsta farþegaþota heims til þessa, fór í sitt fyrsta reynsluflug frá Toulouse í Frakklandi.
 2007 - Hópur vísindamanna í Genf undir stjórn Stéphane Udry uppgötvaði lífvænlegu plánetuna Gliese 581d.
 2010 - Standard & Poor's færði lánshæfismat Grikklands niður í ruslflokk 4 dögum eftir virkjun 45 milljarða evra björgunarpakka frá Evrópusambandinu og Alþjóðagjaldeyrissjóðnum.
 2011 - Landamæradeilur Taílands og Kambódíu: Til skotbardaga kom við kmerahofið Prasat Ta Muen Thom.
 2013 - Alþingiskosningar voru haldnar á Íslandi. Framsóknarflokkurinn vann stórsigur og bætti við sig 10 þingmönnum.
 2014 - Páfarnir Jóhannes 23. og Jóhannes Páll 2. voru teknir í dýrlinga tölu.
 2018 - Kim Jong-un fór yfir hlutlausa beltið og til Suður-Kóreu til fundar við Moon Jae-in. Þetta var í fyrsta sinn sem norðurkóreskur leiðtogi fór yfir beltið. 
 2018 - Leikjakerfið Nintendo Labo var sett á markað.

 Fædd 
 1650 - Charlotte Amalie af Hessen-Kassel, Danadrottning (d. 1714).
 1759 - Mary Wollstonecraft, enskur rithöfundur og baráttukona (d. 1797).
 1791 - Samuel Morse, bandarískur uppfinningamaður (d. 1872).
 1820 - Herbert Spencer, enskur félagsfræðingur og heimspekingur (d. 1903).
 1822 - Ulysses S. Grant, 18. forseti Bandarikjanna (d. 1885).
 1873 - Jón Stefánsson (Filippseyjakappi), íslenskur hermaður (d. 1932).
 1896 - Wallace Carothers, bandarískur efnafræðingur (d. 1937).
 1932 - Anouk Aimee, frönsk leikkona.
 1932 - Casey Kasem, bandarískur útvarpsmaður (d. 2014).
 1949 - Hiroji Imamura, japanskur knattspyrnumaður.
 1950 - Jakob Björnsson, bæjarstjóri á Akureyri.
 1955 - Katsuyuki Kawachi, japanskur knattspyrnumaður.
 1967 - Vilhjálmur Alexander Hollandskonungur.
 1971 - Małgorzata Kożuchowska, pólsk leikkona.
 1975 - Sigþór Júlíusson, íslenskur knattspyrnumaður.
 1984 - Hannes Þór Halldórsson, íslenskur knattspyrnumaður.
 1985 - Dóra Stefánsdóttir, íslensk knattspyrnukona.
 1986 - Dinara Safina, rússnesk tennisleikkona.

 Dáin 
 1404 -  Filippus 2. hertogi af Búrgund (f. 1342).
 1521 - Ferdinand Magellan, portúgalskur landkönnuður (f. 1480).
 1605 - Leó 11. páfi.
 1641 - Wilhelm von Rath, þýskur hermaður (f. um 1585).
 1702 - Jean Bart, franskur flotaforingi (f. 1651).
 1714 - Charlotte Amalie af Hessen-Kassel, Danadrottning (f. 1650).
 1796 - Jón Arnórsson yngri, íslenskur sýslumaður (f. 1740).
 1882 - Ralph Waldo Emerson, bandarískur heimspekingur (f. 1803).
 1937 - Antonio Gramsci, ítalskur stjórnmálamaður (f. 1891).
 1959 - Andrew Fire, bandarískur líffræðingur.
 1964 - Ólafur Túbals, íslenskur myndlistarmaður (f. 1897).
 1972 - Jóhannes úr Kötlum, íslenskt skáld (f. 1899).
 1972 - Kwame Nkrumah, fyrsti forseti Gana (f. 1909).
 1991 - Rob-Vel, franskur teiknimyndasagnahöfundur (f. 1909).
 2004 - Jónas Svafár, íslenskt skáld (f. 1925).
 2009 - Tomohiko Ikoma, japanskur knattspyrnumaður (f. 1932).

Flokkur:Apríl